Thlahnih Chungah Ralhrang 1100 leng an thi tiah NUG Ministry Of Defence Nih An Langhter – Chintanbo\nThlahnih Chungah Ralhrang 1100 leng an thi tiah NUG Ministry Of Defence Nih An Langhter\nAugust 12, 2021 admin MYANMAR NEWS 0\nMyanmar ramchung hmunkip ah thlahnih chungah a cangmi ramchung ral ah ralhrang 1200 leng an thi tiah NIG Ministry Of Defense nih an thanh. July thlachung ah a cangmi i kahdohnak ah ralhrang lei in 743 le June thla ah 387 an thi am dihlak ah 1130 an si.\nThlahnih chungah i thahnawnnam in ralhrang 153 an thi. Thlahnih chung ramchung ral ruangah mipi 358 an nunnak a liam i minung 139 hliam an tuar.Hi an thanhmi hi NUG Ministry Of Defence nih August 9 le 11 ah an thanh mi a si.\nPeople’s Defence Force (Kalay) kahdohnak thawngthanh Nizan thokin Kalaymyo peng thlanglei Naatchuang khua chung ah rallokap an lut i chekhlat nak an tuah i Chin ramri ramri Pan Mon Chuang khua ah hmunhma la mi rallokap hna cu nihin zanlei sang ah ChuangKhuah,NaatChawngung lei ah i thial ding an kal pah ah PDF ( Kalay ) hna nih chunhnu suimilam 2:30 ah an kham hna i i kahnak a chuak.\nHi i kahnak ah zan suimilam 8:00 pm tiang i kah nak a um.I kahnak chungah kanmah PDF (Kalay) nih rallokap cu minung pathum kam thah hna i rallokap lei in hriamngan an hman caah PDF ( Kalay ) lei in minung pakhat a hliam.\nRallokap phu hna cu NaatChuang khua ah pehzulh in hmunhma an la ko rih caah i kahdohnak hi pehzulh in a um khawh rih caah Kalay le Gangaw kar mawtaw tlungkal cu mawtaw thlalangawng on bu te le khua mi mipi kilveng tu hna theih in ralring tein nan tlun kal nak lai thawng kan in thanh hna.\nRalhrangbu Nih Remdaihnak Ceih Ding Sawmmi Tlangcung Mi Nih An Cohlang lo. August 1 ralhrangbu nih nawlngeihnak a lak thla 6 tlinnak ni ah ralhrangbu hruaitu Min Aung Hlaing nih mipi sinah a biacah a chimnak ah ralhrangbu tiah kan thanhmi hriamtlaibu hna tello in zei bantuk hriamtlaibu hna he zong chawnhbiaknak ngeih kan duh tiah a chim.\nRalhrangbu nih uknak a lak hnu thla 6 tlinnak ah State Administration Council in Caretaker government ah min a thlen i, SAC chairman le ralhrangbu hruaitu Min Aung Hlaing nih a mah le a mah chief minister rian a khinh i, mipi sinah civil thuam he biacah a chimhnak ah atu bantukin a chim mi a si.\nHi kong he pehtlaihin KNU, KIO le tlangcung hramtlaibu cheukhat nih ramkhel kong ceihmaihnak cu hlonh awk a tha lo nain ralhrangbu cawlcang ning zoh ah remhdaihnak biaceihnak ngeih ding a si kho lo tiah an chim. Min Aung Hlaing nih ‘ramkhel buainak silhnalh nak ding caah ramchung kahdaihnak NCA hnatlaknak zong min thut a si cang.NCA hi tlangcung hriamtlaibu hna duhnak cungah ceih le minthut a si.\nKanmah nihcun NCA hnatlaknak cungah fek tein kan dir ko. Democracy le federal hrambunh mi rampi cu remhdaihnak he ser dingin chim ka duh. Ralhrangbu ah kan thanh mi hna ti lo ah zei tlangcung hriamtlaibu poh he i chawnh dingin kan sawm hna tiah a ti.\nHi kong he pehtlaihin KNU vice chairman P’do Saw Kwe Htoo Win nih tha tein dirhmun kan ngeih cia mi a si.Atu dirhmun ah chawhbiaknak ngeih cu a si kho lo.An duh poh in mi an thah hna.Chawnhbiaknak hrim hrim hi kan duh lo a si lo.Asinain atu ralhrangbu cawlcanghnak phun ahcun zeitin hmanh an sawmnak hi kan pom kho lo.Zumh zong kan zumh lo. An nawlngeihnak a feh khawhnak dingah a phun phun in an tuah mi a si tiah a chim.\nRalhrangbu nih uknak a lak hnu 6 chungah KNU le ralhrangbu kar ah Taw Le Tha le Ti Mu Tha sakhan kahnak he kahdohnak voi 700 leng a um tiah P’do Saw Taw Ni nih a chim.KNLA brigade 5 cazin ningah ralhrangbu 400 leng an thi i, KNLA 10 an nunnak a liam tiah theih a si.\nKIO/KIA chimnak nawlngeitu Col. Naw Bu nih atu dirhmun ah ralhrangbu he i chawnh cu a si kho lo.Ralhrangbu nih an chim mi Federal, Democracy cu 2008 phunghrampi tang i federal lawng an chim peng.Tlangcung mi nihcun kan zum hna lo. Anmah lei thlennak hna an tuah hnu lawngah chawnhbiaknak zong a um kho te lai tiah ka ruah tiin a chim.\nKIO chairman Gen. N’Ban La zong nih August ni 10 ah tuahmi Kachin Martar ni biacah ah anmah lawng phunpi ah a ruat mi, phuntanh ruahnak chia a ngei mi ralhrangbu hna cu a ci mit lakin doh dingin biachahnak kan ngei tiah a chim.\nKIO/KIA hi NCA min a thut rih lo mi a si i, ralhrangbu nih uknak a lak hlan ah kahdaihnak tuah dingin cozah he a chawn peng mi an si nain, ralhrangbu nih nawlngeihnak a lak hnu in atu tiang hmun tampi ah a kap peng mi an si. Alaw Bum ralhrangbu sakhan an lak mi tel in kahdohnak 380 kan ngei A thi le hliam mi belte cu chim khawh a si lo tiah Col. Naw Bu nih a chim.\nNCA minthu mi tlangcung hriamtlaibu 10 fonhmi PPST zong nih ‘ralhrangbu he chawnhbiaknak kan ngei rih lo tiah biachahnak kan rak ngei cang bantukin ralhrangbu he remhdaihnak kong siseh, ramkhel kong siseh ceih kan i timh rih lo tiah PPST hruaitu chungtel Col. Khun Okka nih a chim.\nNCA min a thut rih lo mi Karenni National Progressive Party (KNPP) chungtuan Khun Deniel nih ‘ralhrangbu he i chawnh dingin ruahnak hrim kan ngei lo, Mipi thim mi cozah nih nawlngeihnak a ngah hlan chung cu chawn zong kan i chawn lai lo tiah a ti.\nKNPP hi Karenni mipi ralkap KNDF he fonh in Karenni le Shan ram thlanglei ah ralhrangbu a do peng mi an si.Atu tiang ah ralhrangbu he voi 40 hrawng an i kap cang i, ralhrangbu 200 hrawng an thi, KNPP le KNDF lei ah bawi pakhat tel in 10 an nunnak a liam tiah Khun Deniel nih a chim.\nNCA minthut hlan USDPcozah chan lio ah kahdaihnak kong ceih dingin cozah nih a pom mi tlangcung hriamtlaibu 18 an si i, mah chungah bu 10 hi NCA minthu a si i, min a thut rih lo mi hi bu 8 an si. Ralhrangbu nih tlangcung hriamtlaibu 18 he remdaihnak kong ceih pi a timh nain atu tiang cu zeihmanh thanconak a um rih lo tiah ralkap bawi hlun pawl he fonh mi strategic study group director Dr. Naing Shwe Oo nih a chim.\nHi kong he pehtlaih ramkhel kong catial U Than Soe Naing nih ralhrangbu nih an ral an tlawm deuhnak dingah tlangcung hriamtlaibu hna he chawnh a duh.Asinain ralhrangbu nih khuapi chung le khuate tiang mipi an thah, an tlaih, an hrem hna tikah mah dirhmun tangah chawnhbiaknak ngeih cu mipi zong nih an cohlan khawh lai ka zum lo tiah a ti.\nRalhrangbu nih rampi uknak a lak hnuah Kachin, Karen le Shan ram ah ni fatin i kahnak a um. NLD cozah chan lio ah kahdohnak a um bak lo nak Karenni, Chin ramkulh Magwe le Sagaing ramthen chung hmanh ah kahdohnak a tam ngai cang. Ralhrangbu nih nawlngeihnak a lak hnu kahdohnak ruangah ramchung hmunkip ah ralzaam sing 2 leng an um tiah RFA nih a langhter. Credit: The Chin Post\nHakhalay ah PDF le SAC Ralhrang an i Kap, Fa 2 Ngei Patung Pakhat a Tlau!\nUSDP Party chungtel hna sinah nawlnak!


Ruah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo. – Hakha Cherry\nRuah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo.\nRuah ahhin lung a dong ko.Trump nih 2020-2021 caah US nih ralzam 15,000 lawng lak ding in minsen a thut cang ti thawng theih cu vawlei cung ralzam vialte ho hmanh ai lawmmi an um lai lo. Congres ah 15,000 lak ding in an chuah pi ah khan Trump nih 30,000 tal cu a ti te ko lai tiah ruahnak ka rak ngei. Nain 15,000 lawng bak in min a thut tak ko.\nZiah hme Trump policy hi ralzam rem lo rumro in ai lak hnga tiah khuaruah har lo awk a tha lo. US ngaingai nih ralzam a kan lak lo ahcun ramdang nih cu tluk piin a ka la fawn hoi loh. Vawlei cung kahnak le dohnak a tam chin lengmang fawn. Kawlram hmanh ah kahnak le dohnak a karh thluahmah. Kanmah Chin state Paletwa peng zong ah kahnak a zual chin lengmang.\nNCA min a thu ciami KNU le RCSS zong ralkap he a can ahcun an i kap theu. CNF le Kawl ralkap zong hi a can chuah cun an i kap te ko lai. Kan ram hi tlangcung miphun kan caah cun a him taktak rih fawn lo.\nTihin Malaysia le Delhi ah Chin ralzam him lo bu in maw kan um peng lai. Kan upa te CRC le ACR, FRO pawl an lungrethei bak ko rih lai hih.\nMalaysia ah Chin ralzam 45,000 tluk kan um. New Delhi ah Chin ralzam 3000 tluk kan um rih. Kan caah RST innka a pit ti awk a si ko. Tukum nak in kunvoi ah RST innka a bi chinchin.\nA zei si hmanh ah Chin kan upa te hna nih US i bochan ti loin Australia, Canada, Britist le Europe ram pawl sinah Chin ralzam kan kong hi tam deuh in kan chim piak kho ulaw kan duh ko. Trump tla sehlaw Biden kai hram seh! Credit-Andrew Tum Tling\n2020 US Ramhun thimnak ah nang aho nih dah teinak aco lai na zumh?


Tial Cung Thang Nih Indonesia Pa Hi Fawi Tein A Tei Lai! A Ruang Cu! – Chin 11 News\nTial Cung Thang Nih Indonesia Pa Hi Fawi Tein A Tei Lai! A Ruang Cu!\nPosted By: chin11news January 25, 2021\nTial Cung Thang Nih Indonesia Pa hi fawi tein a tei hrimhrim lai tiah zumhnak ka ngei ko. Zei ca tiah Tial Cung Thang Hi, MMA A luh hnu cun tei awk a tha ti lo. A roh hlan ah Champion zong a si lai tiah ka zumh! A zuamnak lawng si loin, a mah hirmhirm hi mi teima a si caah a hlawh a tling hrimhrim lai.\nThazaang pe cio hna usih, a nai chin lengmang cang hih. Chin pasal ttha Tial Cung Thang cu a ralai mi February 5 ah Indonesia pa he singapore ah an i phomh cang lai, ngeih a um kho taktak cang.\nTial Cung Thang hi biatak tein Aung La nih training a tuahpi, heh tiah a cinh pi i tei nak zong a hmuh ko lai tiah zumhnak a um, chinmi nih bia tak tein thlacamnak he thazaang pek khawh cio zuam hna usih, kan Unau Tial Cung Thang cu ai ready tuk cang i, a tu hi Sinapore ah an um cang tiah thawng kan theih.\nRelchihdingmi Ca tha taktak: – Bidden Foreign Policy le Ralhrang hi zeidah a lawh te hnga? Arab Ram ah US Politics Timeline umtuning ka von taar. Bill Clinton (1993-2001) chan lio i Homeland Security thlahdorh deuh ruang ah aL-Queda ralhrang nih US ah kua an ser i, Bush nih Presidency a von lak, 9/11 ah World Trades Centers pi cu ciam dihlak in an kah. Bush nih al-Queda ralhrang an ithupnak kua, Taliban Cozah, Afghanistan cu a tuk colh. A pa chan lio ah Kuwait in an rak tthalmi, Saddam Hussein cu, Weapons of Mass Destruction (WMD) a ngei tiah a von phawmh chih colh. Saddam Hussein le a ralkap cu Bush nih nihnih/two days ah a tei hna.\nBush nih Iraq ram Democracy cu Paul Bremer hmang in a von dirh colh. Coalition Provisional Authority (CPA) tiah caan karlak cozhah an ser i, tleicia Mohammad Bahr al-Ulloum cu acting President ah an thim. Hi lio caan ah Preisdent Bush nih order chuah aa palh tiah an timi pakhat cu;- Saddam Hussein nih a ralkap vialte hi anmah le sining/rank tein Iraq ralkap an peh lai maw? Asilo ah puah viar dah an ttha lai? timi Agenda cung ah President Bush nih Saddam Hussein chan lio ah ralkap le Cozah riantuantu vialte cu Cozah thar(CPA) ah an rian peh ti lo dingin “Order” a chuah. “Order chuahmi aa palh ruang ah a thar in Iraq ram doh aa thawk tthan” tiah tampi nih an mawchiat.\nPresident Bush nih order a chuah bak in Saddam Hussein ralkap pawl nih an meithal thuhmi an kawl tthan i, a thar in US ralkap cu an doh hna i, a term a dih tiang Iraq ral cu a doh. Bush Presidency (2001 – 2009) cu a von dih i, 2009 in President Obama nih uknak cu a von lak. President Obama nih uknak a von lak in Arab Spring a von chuak. Tunisia ram in a von ithawk i, Oman, Yemen, Egypt, Morocco, Libya le Syria tiah mizapi sandahpiah in an cozah dohnak mei a alh cio. President Obama nih zeitindah Arab Spring hi tlang a tlak lai tiah Vawleipi nih an zoh. Arab ram ah Democracy ni ceu a tlang ve cang lai tiah tampi nih ruahchanhnak an ngei.\nPresident Obama nih a Foreign Policy ah lutlai ah a thimmi, Secretary of State Hillary Clinton nih term khat a tuan in a dinhtak i, Obama Foreign Policy tang ah a riantuannak kong, “Hard Choices” timi cauk a ttial i, cu ahcun Obama Foreign Policy cu a “failed/sung” tiah a phawmh. Syria ah a sung, Libia ah a sung rih. Iraq ah a sung. Iraq ram buainak cu Bush tuahserhnak a si tbk in pehzulh dingmi a daithlang. Cu kar ahcun Iran nih hmunhma an von lak viar. Iraq ram milu tam deuh, iran miphun/ Shia Islam nih Iraq ram ah milu tlawm deuh a simi, Saddam Hussein cikor, Sunni muslim pawl teirul cham bantuk in an phawmh hna. An hruaitu pawl an von thah hna. Cu thawng cu Vawleipi ah a puak i, US, Canada, Europe tbk ah khua a sa cangmi, Sunni Muslim pawl thinhunnak cu mei alh in a alh.\nBush chan lio ah thawng an rak thlak balmi, Abu Bakr al-Baghdadi nih “Islamic State of Iraq and the Levant (ISIL) tiah 2014 ah Islam State/Muslm Ram ser dingin buu a von dirh i, Sunni Mulsim pawl nih a but in an but i, Syria cheu khat le Iraq cheu khat ciah Islamic State cu an dirh. US, Canada le Europe tbk ah khuasa cia, Sunni Muslim mino tampi cu ISIS ah an lut i, President Obama nih a tei kho ti hna lo. Vawleipi khuaci a mui ko. Sualnak ngeilo Khrifa le biaknak dang tampi nunnak a liam. TVs le Video ah hngawng tan lio video cu internet ah a khat. Kengkip ah Suicide bomb a puak. President Obama’s a foreign policy sungh/ failed mi nih a chuahtermi buainak/ISIS hnawmtam cu a fim kho ti lo.\nPresident Obama chan (2009-2016) uknak cu a dih i President Trump nih uknak cu a von lak. President Obama nih a roh tami ISIS ralhrang cu caan sau rauh loin a thianh/cleaned up dih. An hruaitu “Abu Bakr al-Baghdadi” cu Syria ram ah a thah. A ralkap thong tampi cu a tleih hna i, thong ah a khumh hna. Araba ram ah US dohtu ralhrang tirawl lei hriannam a petu, Iran Major General, Qasem Soleimani zong Syria ah a thah rih. Trump chan ah ISIS cu a den cikcek hna.\nPresident Trump chan, (2016-2021) cu thaizing hi a dih cang lai i, President thar Joe Bidden nih uknak cu a von lak lai. Bidden Foreign Policy hi zeidah a lawh lai hngalh a si rih lo. Iran ram cu al-Queda kua thar/ Safe Heaven a si cang i, nan ralrin a hau tiah Trump Cozah nih ralrin an pek ta. Bidden chan ah ISIS hi an rak corh tthan te lai maw? US President kip nih challenge/ harnak an tonmi hi aa dang cio i, Bidden nih zeibantuk challenge/ harnak dah a ton ve te hnga? Obama nih Trump cu ISIS a roh ta. Trump nih a thianh dih. Trump nih Bidden cu, Covid19 a roh ta ve. Bidden nih thate in a thianh khawh ve ko lai. Catialtu: Zasang Cinzah


Minak Pa Obama Cu Chikhat A Lung Dong Ko Cang Trump Um Nak Hmun Ah Um Hrim Ka Zuam Loh — Chin Miphun Tlangau\nCoronavirus Thlopnak, Remdesivir Sii; Biopharmaceutical company, Gilead nih Coronaviurs thopnak caah an serchuahmi, remdesivir sii cu nizan ah US cozah he phawtzamhnak kongah hnatlaknak an tuah cang. Gilead company nih direct in Department of Health and Human Services (HHS), sin ah a kuat hmasa lai. HHS nih state cozah sin ah a kuat ve lai. September thla chungah remdesivir cu state cozah sin ah kuat dih ding in Gilead company nih timthuahnak an ngei. State cozah nih sizung le a herhnak hmun poah ah a caan ning tein an phawtzamh dih lai. Gilead CEO Dan O’Day nih a herhnak hmun le a caan teah phawtzamh khawh dih kan I zuam lai tiah AP news ah a chim. Gilead company ngeitu hna nih an chimnak ah cozah insurance a tlaihmi hna nih minung pakhat thlopnak ah US$ $2,340 a dih lai. Private insurance a tlaihmi hna caah minung pakhat tlopnak caah US$ 3,120 tluk an dih lai tiah an chim. Mah sii hi US ca lawng si loin vawlei pumpi tiang in kuat an timhmi a si.\nTotal visitors : 161,771